บาทเปิด 31.31 บาทต่อดอลลาร์ อ่อนค่า
เงินบาทเปิดตลาด 31.31 บาทต่อดอลลาร์ อ่อนค่า ตลาดจับตาแคนดิเดท รมว.คลัง-ตัวเลขจ้างงานนอกภาคเกษตรสหรัฐฯ
3 ก.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.31 บาท/ดอลลาร์ จากที่ปิดตลาดเมื่อวันที่ 2 กย.ที่ระดับ 31.26 บาท/ดอลลาร์ "เงินบาทยังอ่อนค่าต่อเนื่องจาก 2 ปัจจัย คือ ดอลลาร์ฟื้นตัวแม้ว่าตัวเลขการจ้างงานภาคเอกชนสหรัฐฯจะออกมาต่ำกว่าคาดก็ตาม เข้าใจว่านักลงทุนคงจะลดพอร์ตก่อนตัวเลขการจ้างงานนอกภาคเกษตรจะออกมา ส่วนปัจจัยในประเทศ นักลงทุนรอดูรายชื่อแคนดิเดท รมว.คลังคนใหม่"นักบริหารเงินกล่าว
นักบริหารเงิน มองกรอบเคลื่อนไหวของเงินบาทไว้ระหว่าง 31.25-31.40 บาท/ดอลลาร์